
Alicia 


E OPERACIOI!(r 
D1 AUCIA 

Tabata algo hopi duro na momento cu e mayornan innespera a 
haya e noticia cu nan yiu muher joven, a bandona e mundo 
durante cu e tabata den hospital pa un operacion. Ainda e 
mayornan por recorda e palabranan di nan yiu muher prome cu 
e la bai hospital pa un operacion. "Mama y papa, tene pasenshi, 
pronto mi ta na cas atrobe pa hunto nos por reparti tur cariño cu 
otro." Y e mucha muher joven a expresa esaki cu tur e speranza, 
cu pronto e lo regresa su cas for di hospital. 


E mucha muher Alicia Flansen for 
di Brussel-Belgica, tres dia despues 
di su operacion a fallece, pa medio 
cu su sanger a ser venena. E direc- 
tor di e hospital a nenga pa duna 
cualquier comentario. Pero e 
mayornan di e victima cu a ser 
confronta cu un tristeza grandi pa 
e perdida di nan yiu muher, ta 
deliberando continuamente, pa e 
caso aki ser trata den corte. Nan ta 
exigi un suma grandi como daño 
di perhucio. E tata di Alicia cu a 
keda cu un dolor grandi atras y cu 
no por ser consola a conta e 
siguiente sin ningun gracia: 
"Como tata di Alicia mi no por 
acepta cu mi a perde mi yiu muher 
pa etemidad, y cu hamas mi por 
haya Alicia pa mira. Alicia a sali 
for di cas tur contento pa e bai 
hospital, y pa pronto e por regresa 
cas atrobe cu tur su salud. Y awor 
pa motibo di e cimrganonan mi yiu 
ta sosegando pa etemidad den su 
graf. No cu ta asina si, cu si mi 
mester gana e caso dilanti juez, y 


haya e suma cu mi a exigi lo haci 
mi feliz. No!" e tata sacudiendo su 
cabez a bisa. "Pero esaki ta un 
deber di mi, pa combati cu sorto di 
errornan asina por tuma lugar tambe 
cu otro paciente. Segun mi, cu no 
ta existi ningun mayor na mundo, 
cu lo por desea algo asina cruel! Ta 
e docter cu ta e director di e camber 
di operacion, ta e gran culpable di 
loke a tuma lugar drasticamente. 
Kere mi," e tata a bisa desgusta, 
"pero nan no mester a permiti, cu 
un estudiante cu ta delicado contra 
sanger, mester tabata den e camber 
di operacion na e momento ey! 
Hamas mi lo pordona ningun di e 
docternan ey!" 

Pero ta kico exactamente a tuma 
lugar den hospital cu a costa bida 
di Alicia? 

Segun cu e docter a conta despues, 
cu ningun momento e ta na altura, 
cu e estudiante chirugo tin un stoma 
delicado contra sanger. Na 
momento cu e estudiante ey a mira 


e herida di Alicia, e no por a domina 
su mes y a saca den e herida di e 
mucha muher. Ya e docternan na e 
momento ey no por a haci nada 
mas pa e victima inocente. "Ai," e 
tata bisa cu'n voz odioso, "pero 
ami si ta di opinion, como e 
responsablenan di e camber di 
operacion, nan mester por a haci 

un sorto di test cu un estudiante cu 
kier bira docter, cu e ta calpable, pa 
existi na cama di un paciente cu ta 
luchando pa su salud. Como ta 
pesey mi yiu muher a drenta hospi- 
tal y no pa busca su morto. No . . . 
No, esey no por! Akinan mi por 
papia di un inmoralidad completo. 
Ta for di unda a sali, cu mi yiu awor 
ta morto, solamente pasobra un 
estudiante tin un stoma delicado 
pa sanger!" 

Segun e tata, cu Alicia riba 3 Sep- 
tember ultimo a bai hospital pa un 
cheqeo medico, como cu varios 
vez e ta kehando di dolor, cu e ta 
haya na su corazon. E docternan a 
constata, cu un di su klepnan di su 
corazon no ta funcionando per- 
fecto y cu un operacion mester ser 
haci. "Durante e operacion di mi 
yiu muher tabata presente den e 
camber di operacion, e chirurg, e 
anesthelist y e asistent," e tata a 
bisa. Tambe ta tin den e camber di 
operacion tres estudiante medico." 

E chirurg tocante e caso lamen- 
table aki a conta e siguiente: "Mi 
tin cu bisa e berdad, e operacion a 
bai bon y sin ningun complicacion. 
Pero diez minuut despues, mi a 
bisa e estudiantenan, pa nan tira un 
mirada na e herida, p'asina nan por 
gana e experencia, cu nan mester 
como estudiante medico. Despues 
tambe un di e estudiantenan 
diripiente a kita e capa for di su 
boca y a saca tur su desayuno afor 
cu ta existi di popcorn y e cervez 
cu e la bebe e mainta ey 
exactamente den e herida di Ali- 
cia. Mas liher cu mi tabata por, mi 


a pusha e estudiante for di e cama 
di e paciente y a cuminza haci e 
herida limpi. Alicia a haya 
antibiotico fuerte y a ser hiba cu 
urgencia pa intensive-care. Mas 
mi no por a haci pa e victima!" e 
docter a bisa mientras cu e la seca 
algun sodor cu a aparece riba su 
frenta. "E condicion di e paciente a 
peora ora pa ora." 

Tres dia despues di e incidente 
Alicia a fallece. E docternan a 
constata, cu Alicia a fallece pa 
medio cu su sanger a ser venena. 


"Ah," e tata sin consuelo a bisa, 
"awor e docternan ta tratando tur 
manera pa hinca e caso ey den un 
buki di olvido. Pero nan por lubida 
esey! Como tata di Alicia mi lo 
lucha cu alma y curpa, pa nan no 
por logra pone ningun piedra den 
mi caminda. Pa mi e hospital ey ta 
un porqueria completo, y boso por 
kere mi esey. Y e estudiante medico 
cu tambe ta un di e gran 
culpablenan, no ta nada mas cu un 
drol! Y no bin bisa mi awor, cu m'n 
tin razon!" 

E DESEO GRANDI 
Dl EMMA 


Emma Pierce di 25 aña ta stimando su partner 
Graham Donona di 29 aña cu tur su corazon. Pero 
sinembargo cu nan stimacion pa otro por alcanca 
cielo, nan no por a yega na trece un baby na mundo. 
Te cu riba un dia Emma no por a logra domina su 
deseo mas pa haya un yiu y a bisa e siguiente na 
Graham: "Mi amor, como bo compañera di bida, mi 
tin un deseo grandi ta preocupa mi. Esey ta, pa mi por 
yega na haya un baby. Nos a yega di trata esey hopi 
vez caba, pero nos no a logra. Y no lubida Graham, 
cu ya nos tin casi diez aña caba ta tratando pa mi cai 
na estado. Pero mi ilusion grandi te ainda no a ser 
reaiiza. Bo por compronde kico esaki tin di niflcacion 
pa mi?" 

E anochi ey Emma no por a pega soño. Su 
pensamentonan no a permiti su persona esey. Of su 
amigo Graham ta impotente?" Un pregunta cu a 
laga Emma completamente ocupa. 



Pa su mayan mainta, ora cu Emma 
a lanta for di soño , e la caricia su 
amigo riba cama y e la bisa: "Gra- 
ham, asina si nos no por keda hiba 
un bida feliz! Nos no tin ningun 
gritamento di un of mas yiu pa haci 
nos hogar feliz. Bo por compronde 
kico mi kier meen cu esey, Gra- 
ham? No por ta posible cu bo por 
bin riba un pensamento, con nos 
por yega pa mi por haya un baby?" 


Graham despues di a pensa un 
rato a bisa: "Emma, mi lo bai trata 
cu tur mi posibilidad pa bo por 
trece un baby na mundo. Emma, 
laga esey pa mi cuenta y mi lo haci 
tur mi posibilidad pa pronto bo 
por trece un baby na mundo. Bo ta 
contento awor cu mi promesa, 
Emma?" 

E mainta ey bou di pensamento 
profundo Graham a dicidi di sali 


pa caya. E caya di London manera 
semper tabata sumamente ocupa. 
Graham a tuma e decision pa bai 
na un snackbar, ora cu diripiente 
su mirada a cai riba un joven. Un 
poco despues Graham a tuma e 
decision pa aserca e joven 
masculino y a invita e joven, si e lo 
ta desea pa tuma un koffie cu un 
sandwich di su persona. Despues 
cu Graham a haci amistad cu e 
joven e la puntra: "Tende, bo lo 
haya straña, si mi mester haci bo 
un ofrecio?" 

Pa un rato e joven Edwaed a dirigi 
su mirada na un mucha muher cu 
ta drentando e snackbar y despues 
a puntra: "Mi no ta mira pa kico 
nenga, si esaki ta trata di algo bon. 
Ta cu kico mi por tin e honor di 
yuda bo cu algo, señor Graham?" 
"No, esey si no," Graham a 
contesta. "Como un mucha homber 
joven, bo no por tin pa casualidad, 
e deseo pa haci sex cu un dama? 
Mi ta calcula cu bo tin e edad 
necesario caba pa esey, no ta asina? 
Ta cuanto aña bo tin?" 

E joven kende a haya e pregunta 

ey algo inmoral, despues a duna su 
contesta. "Mi tin mi diezseis aña di 
edad. Pero ta kico mi mester haci 
pa bin den remarque pa esey?" 
Edwead tabata kier a sa. 

Despues cu Graham a duna e joven 
e splicacion necesario, e la dicidi 
di acepta e ofrecio ey. Pasobra ta 
cual joven masculino lo nenga un 
ofrecio asina? Ademas sex ta algo 
cu ta existi di un disfrutacion puro. 
Asina tambe e joven ansiosamente 
a bai cu Graham na su cas. A dura 
algun dia y e joven tabata haci su 
maximo esfuerzo pa cumpli cu e 
compromiso cu e la haci cu e pareha 

ey- 

E joven despues a duna e siguiente 
comentario: "Mi no a haya nada 
malo contra e invitacion straña di e 
pareha ey. A ser puntra na mi, cu 
tur respet pa complace y yudanan. 
Y ningun momento mi a ser forza 
pa haci esey obligatoriamente. Na 
momento cu mi a yega na unda e 


pareha ta bibando, mi a saluda e 
dama solamente cu e palabra: 
"Halo, y nada otro mas." E joven, 
pa un corto tempo a tuma un 
silencio y despues a bisa, cu e 
dama a haya su persona un joven 
hopi cariñoso y amable. E joven a 
declara cu ta tres vez solamente 
den su bida, cu e la yega di drenta 
den un amor profundo, cu mucha 
muhernan di su edad. Pero tambe e 
joven a conta Graham e mentira cu 
ya e tin su diezseis aña di edad. 
"Enverdad cu mi a gaña e pareha 
ey. Pero nan ofrecio ta algo asina 
atractivo, cu mi no kier a contanan 
e berdad cu ta solamente 13 aña mi 
tin. Dia cu mi a drenta algun vez 
den contacto sexual cu Emma, e la 
puntra mi, si no ta posible pa nos 
drenta den amor mas vez cu ta 
posible. Como cu Emma ta di opin- 
ion, cu e tin un gran deseo, pa e por 
haya un baby di mi." Pero e asunto 
completo a sali na claridad, na 
momento cu e bisiñanan a cuminza 



sospecha algo, cu no por ta algo 
bon, ta tumando lugar den e cas di 
Graham y Emma. E asunto aki te 
ainda ta den investigacion pa e 
polisnan. No ta conoci ainda, si 
Emma por a sali na estado di e 
joven cu tanto a disfruta di su 
curpa cu tur su temperatura y 
pasion. E mama di e joven mes a 
bisa e siguiente: "Un muher asina, 
mi no ta yama un dama mas. Pa mi 
e ta puramente un protistuta cu ta 
pertenece riba caya, na unda e por 
bende su curpa, cu e homber di 
mas baho cu e por encontra!" 



EMISORA 

TOP FM 95 

' MAS CAYENTE CU E SOLO" 

E emisora mas cayente cu e solo pa su programacionnan conoci di alto nivel 
ariba tur tereno, ta prueba di nos progreso 



Sintonisa Bo emisora preferi pa programanan special y transmisionnan 
vivo y directo for di varios parti di Aruba 

NOS BIEUWNAN TA CONTA 


E GRAN BRINGADOR DI GAI 

DURANTE SIGLO 17 


Felipe Pope ta tin tur su motibo pa e stimacion pa su burico. E animal aki conoce e caminda di e cas di su doño 
perfectamente bon. Felipe por ta completamente burachi, sinembargo e no tin e problema nunca pa yega su cas. 
E burico sin cambia di rumbo tabata hiba Felipe directamente pa su cas. Y na momento cu e burico yega cu Felipe 
na su cas, su señora Anita, cu tur su pasenshi y cuidou tabata trata tur manera, pa su casa por yega sano y salvo 
den cas, na unda e por sosega su curpa. Despues di esey, e señora di Felipe tabata percura pa e bai mara e burico 
bou di un palo di watapana cu ta kedando eynan mes serca. Y e señora tabata haci esey cu tur su cariño. Un 
burico ta un animal costoso y di gran valor. Un burico tabata un luho completo y ta masha poco hende ta tin 
e manera pa por cumpra un burico. 



Autor: MARIO KOOLMAN 
Compila pa: Theolindo Lopez 

Tabata riba un diadomingo, ora cu 
Felipe a tuma e decision pa bai 
gayero. Un di su hobbynan 
favorito. Bou di un palo grandi, 


nan tabata bringa gai, como cu 
esey tabata prohibi pa ley. Ademas 
nan ta tin e miedo di e dos polisnan 
cu ta yama John y Pan Cayente, no 
descubrinan y bai cu e gainan di 
pelea. Felipe su gai di pelea casi no 
conoce kico ta derota. Felipe tabata 
sinti su mes sumamente orgulloso. 

Y si su gai mester yega na perde un 
pelea mes, e tabata sconde su duele 
pa ningun hende no ripara esey. 

Y riba un dia Felipe por a canta 
victoria atrobe pa di tantisimo vez. 
Su gai di un forma balente a logra 
triunfa for di un pelea, na unda 
varios hende tabata presente. E 
atardi ey despues di gayero Felipe 
a tuma e decision pa bai celebra e 


ganamento grandioso cu su gai di 
pelea a logra. 

"Caramba," un di e bringadornan 
di gai a bisa, "bo a gana atrobe cu 
bo gai di pelea. Pero nos lo keda 
debe bo esey, y otro viaha ta un 
otro gai lo canta!" 

"Ai no," Felipe a contesta, "laga 
nos ser honesto, pa cada un di nos 
por keda cu e honor merece." 
Despues di e palabranan ey, e gran 
bringador di gai a desaparece for 
di unda e pelea di gai a ser organiza. 
Felipe a dicidi di pasa na un taverna, 
na unda e la celebra su victoria na 
grandi cu rom cora. Felipe ya tabata 
demasiado burachi na momento 
cu hopi esfuerzo e la logra subi su 

burico. Na e momento ey un di e 
clientenan di e taverna ainda a 
grita e siguiente den direccion di 
Felipe; "Amigo, trata pa bai 
directamente bo cas pa nada malo 
no pasa bo. Corda cu bo tin un 
señora y dos yiu ta sperando riba 
bo." Un biento bastante fuerte 
tabata suplando e anochi ey. Felipe 
cu su burico a pasa den un bereha 
smal. Pero e ta asina burachi cu e 
mes no sa di nada. E alcohol ta tin 
su persona totalmente den su poder. 
Pero su burico ta tin tur e caminda 
correcto imprenta den su cabez. 

Felipe diripiente a manera ser 
bandona pa e alcohol, na momento 
cu su burico inespera a dal kita cai 
abou na suelo. E burico na e 
momento ey a saca Felipe for su 
silla y e la ser tira un poco mas leu 
for di unda cu e burico a kita cai. 
Na su cabez ta tin un corta bastante 
profundo mes, for di cual herida 
un cantidad di sanger a cuminza 
corre. Pero asina mes Felipe den su 
furiosidad di alcohol, a logra lastra 
su mes pa bai na unda su burico ta 
tira riba suelo. Pa su mayan mianta, 
un mucha homber cu a pasa ey 
banda, a mira Felipe bou di sanger 
bruin cu a mengua su mes cu e 
santo cu ta den e bereha, drumi cu 
su cabez riba su burico. Na 
momento cu e mucha homber a 
yega na unda Felipe ta e la puntra: 
"Pero ... Pero, Felipe ta kico a pasa 
bo?" 

E cara palido di Felipe a traha lugar 
pa un color cora y Felipe a contesta 
yen di dolor" "Mi . . . Mi ta 


actualmente den mi ultimo rosea. 
Bo por ta asina bon, pa bai avisa mi 
señora y bisa Anita pa mi, cu bo tin 
e mensahe, cu mi a manda bisa su 
persona un adios pa semper? Anita 
semper a ser un bon señora pa mi 
cu su tratonan sublime, cu e la sa 
semper na brinda mi." Despues di 
e palabranan ey tambe e wowonan 
den e frenta di Felipe a sera nan 
mes. E mucha homber no a perde 
mas tempo, y a core bai busca, 
Anita y tambe mas hende. Na 
momento cu esnan cu a ser busca 
un duele enorme a ocupa e 
hendenan. Felipe ta un homber 
stima, como e ta tin un gran respet 
pa tur hende. Anita no por a domina 
su tristeza y a cuminza yora cu tur 
su curpa. Algun hende den promer 
instancia a kere cu ta pa medio cu 
e burico a cai, Felipe lo a haya su 
morto. Pero e sangernan a expresa 
nan mes ta kico exactamente a 
tuma lugar, cu Felipe a encontra su 
morto. Pero si un y tur a keda 
straña, ta di con e burico tambe por 
a muri. Algun man di esnan 
presente a saca nan forza y a pone 
Felipe riba un paniwela. Pero e 
hendenan a keda sorpresa na 
momento cu nan a bolter e burico. 
Bou di e animal morto nan a bin 
encontra cu un colebra cascabel. 

Esey tambe a saca henter e historia 
tristo na claridad. E colebra lo a 
pica e burico, y e lo a cai diripiente 
y a saca Felipe for di e silla, y a bai 
dal su cabez riba un piedra skerpi, 
un poco mas leu, for di unda su 
burico a ser pica pa e colebra cas- 


cabel. Na e momento ey ora cu e 
señora Anita a realiza con di un 
manera traicionero su casa a 
encontra su morto, e por a sinti 
iqual cu su corazon tabata ser ranca 
for di otro. Felipe e gran bringador 
di gai a bandona e mundo, sin cu 
ningun hende por a spera esey. Un 
buraco bastante hundo a ser coba 
eynan mes, y e burico a ser dera 
den e berera, na unda cu e la haya 
su morto. Prome cu nan a bai cu 
Felipe for di eynan, e señora di 
Felipe a primi su lipnan yen di 
pasion y amor riba esnan di su casa 
y a bisa bou di lagrima cayente e 
siguiente: "Felipe mi amor - awor 
bo ta liber di tur problema y 
sinembargo bo no a comete ningun 
daño. Un colebra a dicidi pa bo, 
kico ta bo destino. Felipe, sosega 
den paz y mi mes lo percura, pa 
lucha pa mantene nos dos yiunan 
na bida, pa duro cu esaki por ta. 
Despues e señora (viuda) mester a 
drama hopi sodor costoso pa por a 
mantene tanto su mes y su dos 
yiunan na bida. E recuerdonan 
bunita cu Felipe a laga atras, no 
solamente a keda bibo den e 
pensamento di Anita, pero tambe e 
imagen di Felipe a keda aparece 
den un forma bibo den e soñonan 
di Anita. 

Tanto Felipe y Anita Pope tabata 
yiunan di dos pareha Ingles cu a 
yega di emigra for di Inglaterra 
pa Aruba. Sinembargo e pareha 
Felipe y Anita a nace na Aruba y 
tabata ser considera como 
Arubiano legitimo. 


RITMO y SABOR 

9*00 - 12*00 

1320 AM VICTOR PIETERS 

E LIÑH [HYENtE [U tENtH-LHIrH 


Actualmente nos ta bayendo cu 
pasonan grandi pa e milenio nobo. - 
-- Y bo a ripara cu nos Minister Mary 
Wever ta perdiendo su papel como 
actriz den e caricatura di Diario? — E 
dos personanan cu sigur lo bai haya 
un papel den caricatura di Diario pa 
por pone e corant aki bende mas 
sigur lo ta Nelson Odubery Gregorio 
Wolf. — Wel-Wel-Wel. — Y bo 
tambe ta di opinion cu entre nos 
bandanan musical ta reinando un 
guerra artistico, cu nunca antes nos 
no ayega di conoce?—Tanto O.R.EO. 
y Q.A.S.I. ta batallando cu e mesun 
cancion bailable p'asina trata na ser 
nombra e banda di aña 1999. 

— Y bo tambe a nota cu e banda 
musical DREAM a cuminza bandona 
e mundo artistico? — E banda musi- 
cal DREAM ya pa un periodo bastante 
largo no a logra aparece den ningun 
di nos hitparadenan di nos 
emisoranan. — Y bo tambe ta di 
acuerdo cu e animadora Joan di e 
emisora M.E.G.A. FM tin tur su 
oyentenan bou di su dominacion pa 
su bon cancionnan cu e ta presenta 
na e emisora aki? — Y bo a tende di 
e ambtenaar, cu pa seguridad di su 
trabou, pa e no keda na soño y yega 
laat na su trabou, cu pronto lo bai 


casa cu un mucha muher Hulandez? 

— Y bo ta na altura caba, ta cu 
kende e ambtenaar aki lo bai casa? - 

— Correcto.—Cu juffrouw de Wekker. 

— Wel-Wel-Wel. — Y bo a tende 
caba, cu e anlmador di radio CANAL 
90y ademas impresario, Ruben Garcia 
te ainda ta ser considera como e 
romeo di Aruba?—Y bo sa pakico un 
ambtenaar nunca no ta uza un bril? 

— Corecto. — Pasobra toch semper 
nan wowonan ta sera. — Wel-Wel- 
Wel. — Y bo tambe ta di acuerdo, cu 
e idolo di e juventudnan te ainda ta 
e D.j. Francis Wernet di RADIO KISS 
FM?—Y bo a tende di e animadornan 
di Radio MEGA FM Sidneyy Silvia cu 
a parti for di otro den e mundo 
artistico, pero cu awor atrobe nan a 
mihora nan amistad y nan dos ta 
laborando atrobe tur diamars anochi 
entre 8:00 p.m. y 22.00 p.m. — No ta 
conoci ta cual di nan dos lo tin e forza 
necesario di un magneet pa por a 
trek otro. — Wel-Wel-Wel. —juan 
Carlos Hill di emisora Voz di ARUBA 
te ainda keto bai ta cosechando un 
sensacion grandi cu su Exito 1320. - 

— Y bo ta na altura caba, cu durante 
e programa di RADIO G ALACTICA titula 
COSNAN STRAÑO pa cual e productor 
di e transmicion cu a tuma iugar life 


durante anochi den Rooi Frances, cu 
e productor y presentador jimmy 
Oduber a haya e spanto di su bida, na 
momento cu e la encontra cu un 
cabrito?—Ta ser comenta, cu jimmy 
Oduber su pianan a bira pisa-pisa 
den su zapato, cu casi e no por a dai 
un paso mas. — Y cu ta den un 
garetia nan mester a lastra su per- 
sona, pa por a hibe atrobe na Radio 
Galactica. — Anto ta ser comenta cu 
jimmy no ta un persona cu tin miedo! 

— Wel-Wei-Wel. — Y bo sa pakiko 
unambtenaarsemper den su oficina 
ta pertenece di un lessenaar? — 
Correcto. — P'asina e por haya un 
lugar pa por sosega su cabez. — 
Wel-Wel-Wel. 

— Y bo tambe no ta di acuerdo cu 
awendia e bisiñanan ta keha mucho 
liher cu cualquier desordo chiquito 
cu bo mester haci? — Y bo a tende di 
e ambtenaar, cu wowonan cubri pa 
soño manera semper, cu a bai hasa 
un bleki di salchicha y envez di a tira 
conoflook riba e salchichanan, pa su 
quivocacion a tira un pildo di Viagra 
riba e salchichanan? — Y bo sa kico 
na e momento ey tuma lugar? — 
Correcto. — Tur e salchichanan a 
lanta para den e planchi. — Wel- 
Wel-Wel-Wel. 

ALEIDA 

SU DESEO PA BEBE KOFFIE 
A RESULTA DEN UN PROBLEMA 
PA SU SALUD. 


Pero ta kico ta pasando cu mi, mi 
no sa, "Aleida a bisa su docter di 
cas. "Mi ta un berdadero bebedor 
di koffie. Mainta un par di kuki of 
bolo cu koffie, pasobra di otro 
manera mi no ta sinti mi mes bon. 
Tambe durante anochi ora cu mi ta 
mirando television, mi ta gusta pa 
por saborea algo di koffie. Pero 
awor tin algo cu no ta cuadra cu mi 
persona, docter. Mester por tin algo 
cu mi toch, docter? E koffie no ta 
cai bon mas na mi stoma. Ta con 
por ta cu diripiente mi deseo pa 
bebe koffie a desaparece? Si mi 
mester duna mi bisiña un bishita y 
e mester ofrece mi un koppie di 
koffie, mi no tin ni e gana pa por 
haya su holor. Esey no ta algo di 
mas, docter?" Aleida a bisa 
mientras cu e la mantene un 
silencio. Tambe su docter a dicidi 
di keda keto. Despues e docter a 
mira den direccion di su paciente y 
a bisa; "Na promer lugar señora, 
sinembargo mi kier conseha bo, pa 
rebaha e bebemento di koffie. Esey 
ta punto number uno. Señora, bo a 


bebe bastante koffie caba den bo 
bida. Sinembargo mi ta haya hopi 
bon mes cu bo a bin consulta mi, 
pasobra enverdad bo tin algo cu 
no ta cuadra bon cu bo salud. Por 
ta cu bo tin cambiamento di 
hormonale den bo bida. Talvez ta 
bo stoma of bo higra ta culpable di 
esey y ta dunando bo persona e 
aviso pa esey. Pero pa esaki señora, 
como docter, mi ta conseha bo, pa 
bai haci un consulto profundo, pa 
realiza ta kico exacto ta e motibo 
tras di esey." E señora a keda mira 
den direccion di su docter cu'n 
cara asombra. 

"Pero docter, mi por puntra algo? 
Ta cuanto tempo io por dura, 
prome cu mi por saborea un poco 
di koffie atrobe? Pasobra enverdad 
mi ta hayando falta di esey, docter. 
Bebemento di koffie hopi vez por 
resulta favorable y mas tanto ainda 
ora cu mi ta di bishita!" 

E docter ta sa su argumento. Ta 
hopi hende tin cu ta huma y no por 
kita di esey. 


"Tende," e docter a bisa cu'n voz 
calma, "ta cuanto tempo esey por 
dura, mi'n por bisa exacto. Pero si 
señora, como bo docter mi ta di 
opinion, cu bo no mester preocupa 
tanto cu esey. Mi lo bai papia cu bo 
awor, riba e mihor remedi cu ta 
existi. Mi por tin e honor di duna bo 
un conseho valioso, señora? Pa 
cuminza, bo mester bai riba un 
sorto di ayuno. Keda un par di dia 
sin como y bebe solamente diferente 
sorto di juice. Y despues cuminza 
gasta NUX VOMICA. Esey ta un 
remedi natural completo sin ningun 
sorto di quimico. E ta un remedi cu 
ta yuda hopi bon cu sigur lo yuda e 
problema di bo stoma, p'asina e por 
funciona regularmente. Señora, bo 
lo por ta asina bon, pa presenta otro 
siman atrobe pa un saminacion?" 
Na e momento ey e señora a 
bandona e consulto di su docter di 
un manera mucho mas satisfecho. 
Aleida a realiza cu su docter di cas, 
lo trece e salvacion atrobe pa den 
futuro e por goza di un salud per- 
fecto. 



Sintoniza tur mainta Bo emisora 


entre 8:00 a.m.- 12:00 p.m. pa bo mihor musicanan cu bo 

j\y y'y AMIGA 94 2^ yV 

JULISSA FIGAROA 'V'Ar 

Dl "RADIO KISS FM" 

TA SINTISU MES FELIZ ENTRE E HENDENAN Dl ARUBA 

Tur diadomingo mianta entre 10'or y 1'or di atardi bo por sintoniza un voz melodioso y cariñoso na e emisora 
"Radio Kiss FM" presentando "Dinastia Vallenata". Ta na kende e voz romantico aki ta pertenece ? Revista 
Boulevard a tuma e decision di bai haci un investigacion ta kende por ta e sintonizadora- nan di e animadora 
aki? Y akinan Revista Boulevard a encontra su mes den un sorpresa increible. Un cantidad di Arubianonan 
consistiendo tanto di sernan masculino y femenino ta yama pa saluda y apoya e belleza aki den nos dushi 
idioma papiamento. E di mas grandioso ta, cu e animadora aki, Marelbis Redondo, ta contesta tur e 
yamadanan aki den e idioma papiamento. Revista Boulevard a dicidi pa haci un compromiso pa un entrevista 
cu Marelbis Redondo y cu tur honor kier reparti esaki cu tur su fiel lesadornan. 



Marelbis Redondo ta iqual cu'n 
simbolo di cariño y bondad pa 
sirbi nos comunidad di Aruba. 
"Ah," Marelbis Redondo den su 
apartamento a bisa cu'n sonrisa, "e 
bida ta algo bunita y maravilloso. 
Y si bo tin esey den bo pensamento. 


mucho bo no mester mas pa bo 
exito y felicidad ta garantiza. Y na 
Aruba mi a logra encontra esaki, 
sin cu delanta, mi por a yega biba 
cu e soño aki. E exito cu ta compaña 
mi persona ta, como cu mi ta 
domina e idioma papiamento y 


Ingles, pa cual facilmente mi por 
logra comunica mi mes cu mi 
oyentenan. Ta asina cu na Univer- 
sidad di Baranquilla Antomo de 
Caribe, mi a haci e estudio pa 
comunicacion social den diferente 
ramos. Locutor, television, relacion 
publico y periodista, pa cual mi a 
logra gradua. Pero si," Marelbis a 
bisa, "cu den promer instancia mi 
kier a bai Estados Unidos, pa mi 
por a traha eynan y asina bira 
indipendiente di mi mayornan. 
Con? Y pakico mi no pensa 
directamente riba Aruba?" Pa un 
momento un sonrisa precioso a 
aparece riba e cara di Marelbis y 
despues e la bisa: "Tende, esey tin 
su motibo, como nunca antes mi 
no a yega di tende di e nomber 
Aruba. Pa mi Aruba tabata 
totalmente desconoci. Pero despues 
mi a ricibi un carta di mi tio, na 
unda e la ofrece mi e oportunidad 
pa bin Aruba pa busca mi futuro. 
Pero mi pensamento a keda dirigi 
riba Estados Unidos," Marelbis a 
bisa mientras cu su cabeinan largo 
y preto ta luciendo su belleza. Na e 
belleza di Marelbis no ta haciendo 
falta di nada pa e por luci como un 
muher perfecto. "Pero si," Marelbis 
a bisa aserca, "mi mama si, a 
cuminza apoya mi pa bai Aruba. 
Kere mi," Marelbis a bisa cu'n voz 
calma. "Mi tabata joven ainda, y ta 
tin e miedo pa mi no encontra mi 
mes den algo grave, pa bai na un 
pais cu nunca antes mi no a yega di 

"Marelbis Redondo" gozando di e solo tropical di Aruba 


tende nada di Aruba. Ainda mi por 
recorda, na momento cu mi a tuma 
despedida di mi mama, tata y di mi 
cinco rumannan. Nan tur ta tin 
consehonan valioso pa mi. Mi a coi 
mi maleta y un vez mas pa ultimo 
vez mi a drai mi mes den nan 
direccion, pa dunanan por lo pronto 
e ultimo saludo como despedida. 
Na e momento ey, mi pianan a 
manera keda paraliza, pa bai na un 
pais cu nunca antes mi a yega di 
tende di esey. Pero kico haci mas!" 
Marelbis hisando su schoudernan 
na halto a bisa. Pa un momento 
Marelbis a mantene un silencio 
corto y a dirigi su miradanan na un 
potret grandi cu ta colga na e muraya 
consistiendo di su mama y su famia. 
Marelbis a manda su cabeinan largo 
cu ta colgando te riba su schouder 
atras y despues a bisa: ’Tero si, mi 
ta gradicido te ainda na mi mama, 
cu e la conseha mi pa bin Aruba. 
Naturalmente cu den prome 
instancia, esey a ser duro pa mi pa 
por a laganan atras pa bin biba na 
Aruba. Pero kico haci mas. Mi no 
por keda depende pa semper riba 
mi mayornan, como cu esey ta 
algo inhusto. Pa mi nan ta e 
mayornan mas maravilloso cu por 
existi den e mundo aki,” Marelbis a 
bisa mientras cu den su wowonan 



HOLA AMIGOS 
te invito a que sintonises 


DINASTIA VALLENATA' 

"LA DIFERENCIA PARA ESCUCHAR 
VALLENATO” 

Todos los Domingos 
por RADIO KISS 90.7 FM 
de 10:00 a.m. -1.00 p.m. 




con mucho amor Tu amiga: 
MARELBIS REDONDO 

un claridad unico y bunita ta 
mirable. 

”E dia cu mi a yega Aruba, mi a ser 
encontra y a keda biba pa un 
periodo bastante largo serca 
Maximina Redondo kende ta 
esposa di mi tio. Nan a trata mi lo 
mas mihor cu tabata posible. Y 
esey a haci, cu mesora mi a sinti mi 
mes completamente na cas aki na 
Aruba. Y kere mi,” Marelbis a bisa 
cu'n presion den su voz, ”mi 
corazon a keda encanta cu Aruba. 
E hendenan di Aruba a resulta di ta 
mucho mas cariñoso y amable di 
loke mi por a imagina. Esey a haci, 
cu cada habitante di Aruba a gana 
un espacio na mi corazon. Y esey 
ta algo mereci. Pasobra ta na cual 
pais mas, bo por encontra bo mes 
den algo asina maravilloso? 
Ademas Aruba ta existi di tur e 
preciosidad cu un pais tin su 
necesidad. No,” Marelbis a bisa cu 
un sonrisa magistral riba su cara. 
Mi ta di opinion cu e habitantenan 
di Aruba mes, no ta realiza e valor 
costoso cu Aruba ta pcrtenece. 
Pasobra Aruba enverdad ta un perla 
completo, cu bo no por encontra 
ningun otro parti di mundo.” Pa un 
momento Marelbis a mantene un 
silencio, mientras cu e la dirigi su 
miradanan pafor di su apartamento. 
Algun nubia blanco na e momento 
ey ta formando un sorto di cero 
precioso bou di e cielo blau y 
bunita. Marelbis cu ta bisti den un 
short blau existi di jeans y cu un 
flanel di Aruba, a bolbe dirigi su 
mes na mi persona y a haci e 
ofrecio, si mi ta desea di saborea 
un poco di Icetea. Cu pasonan 
cortico Marelbis a cana bai na e 
refrigadora y a prepara loke e la 
ofrece, pa hunto nos por disfruta di 
esey. Un poco despues Marelbis a 
regresa y a bisa: ”Esaki ta baha bon 
pa e calor cu actualmente ta 
reinando. Bo tambe no ta di 
acuerdo cu mi?” 

Marelbis despues di a saborea algo 


for di e Icetea a pasa su lipnan cora 
y bunita riba otro y a bisa sonriente 
e siguiente: ”Bo sa, awor mi por 
realiza e valor completo pa por a 
nace den e mundo aki. Pakico mi ta 
bisa esaki?” Marelbis a reacciona 
riba e pregunta lanza na su per- 
sona. ”Bo tin cu realiza esaki di e 
siguiente manera,” Marelbis a bisa 
cu un sonrisa hermoso riba su cara 
bunita y actractiva. ”Esey ta asina, 
como cu no tin nada mas bunita, pa 
por despierta den e solo tropical cu 
Aruba ta pertenece.” Pa un rato 
Marelbis no por a domina su 
harimento riba un pregunta cu a 
ser lanza na su persona. ”Caramba,” 
Marelbis a bisa cu'n voz agradable. 
Un pregunta asina si mi no a spera. 
Ta kico mi lo haci si tristcza mcster 
ocupa mi? Ah, esey ta algo facil. 
Mi no lo perde tempo pa esey, pero 
mi lo bai hoga mi penanan den e 
lamar blau y bunita cu Aruba ta 
pertenece. Y bo mes no ta di 
opionion, cu esaki ta e mihor remedi 
cu ta existi den un caso asina?” 
Marelbis cu un humor riba su cara 
a bisa. "Con? Cu mi corazon ta 
ocupa caba? Hmmmm,” Marclbis 


a bisa sonriente, ”mi no por conta 
mentira, pero esaki ta e caso caba. 
Pero lamentablemente cu mi novio 
no ta un Arubiano. Como cu den 
asunto di amor, mi mes no ta tin e 
decision ey den mi poder. Ta mi 
corazon ta esun cu ta pertenece di 
e mando sagrado riba mi curpa. Y 
contra di mi corazon no ta cxisti 
ningun sorto di lucha. Mi novio ta 
di Guatemala cu kendc mi ta 
sumamente feliz. Y bo por kerc mi 
palabra, pero hunto nos ta formando 
un pareha completamcnte idcal,” 
Marelbis a bisa cu'n voz fasinantc 
mientras cu den su wowonan prcto 
a aparece un color caluroso y 
dominante. 

"No,” Marelbis a contcsta riba un 
prcgunta, "c milcnio nobo no ta 
forma ningun problcma pa mi, pa 
e dcsco pa por ta dcn compania di 
mi mayornan. Mi mayornan lo bin 
Aruba pa hunto nos por cclcbra y 
yama bon-bini na aña 2()()(). Nan a 
ycga di bishita Aruba caba cu 
vacacion, y nan ta di opinion cu 
akinan, nan por cclcbra csaki na 
grandi di un mancra mas agradablc 
cu ta posiblc.” 



SENTRy 

Hardware 


WEMA 

Home & Hardware Center 


Nos A Bin Pa ... Keda! 

Loque bo no mira, puntra pe 


Santa Cruz 
Tei: 852040 
Fax: 852022 

Dialuna pa Diabierna: 
8:00-12:00 y 2:00-6:00 
Diasabra: 800-5:00 Non-stop 


Ponton 
Tel: 833640 
Fax: 835969 

Dialuna pa Diabierna: 
8:00-6:00 Non-stop 
Diasabra: 800-5:00 Non-siop 


San Nicolas 
Tel: 848131 
Fax: 840412 

Dialuna pa Diabierna: 
8:00-12:00 y 2:00-6:00 
Diasabra: 800-5:00 Non-slop 

Marelbis ta un presentadora di 
vallenato na "Radio Kiss FM" cu 
continuamente ta tras di e 
microfonnan cu un sonrisa y un 
hari riba su cara. "Tende, mi deseo 
ta, pa mi por divirti cada corazon di 
e oyentenan cu ta sintoniza mi 
programa. Ademas bo mester com- 
pronde, cu Radio no ta algo manera 
si ta e caso na un television, na 
unda bo oyentenan por mira bo 
persona. Ta e sistema cu bo ta 
labora dilanti e microfonnan di un 
emisora, ta haci e posibilidad cu bo 
oyentenan por haya e impresion 
necesario di e imagen cu bo ta 
pertenece como animadora di ra- 
dio cu ta pertenece un sorto di 
color. Ademas ta esaki ta haci, si e 
oyentenan ta aprecia bo programa 
radial si o no. Y tambe, mi stima- 
cion pa radio ta algo sin final. Y si 
mayan mi no por traha mas na un 
Radio Emisora, bo por kere mi, 
pero pa mi tur placer lo ta pertenece 
na pasado!" Marelbis hisando di 
tono a bisa. "Pero e deseo mas 
grandi mes di mi corazon ta, pa 
mayan den futuro mi por trece un 
programa na radio den e idioma 
papiamento, na unda mi por pro- 
move nos artistanan di Aruba. Si, 
mi no por nenga, cu mi ta expresa 
mi mes bon den e idioma papia- 


mento, pero lamentablemente, cu 
ta existi momentonan, cu tin vez cu 
por resona un accento ora cu mi 
mester papia e idioma papiamento. 
Y esey mi no kier pa ta asina," 
Marelbis sacudiendo su cabez a 
bisa. "Na momento cu mi mester 
haci algo, e mester ta perfectamente 
bon pa mi exito ta garantiza. Bo 
por compronde mi opinion?" 
Marelbis a puntra. Marelbis a 
mantene un silencio corto y 
despues cu un sonrisa riba su cara 


a bisa: "Mi ilusion ta, pa un dia mi 
por gana un premio mayor, pa mi 
por cuminza mi propio negoshi na 
Aruba. Pero esaki por lo pronto lo 
keda un soño bunita cu no ta facil 
pa resulta. Pero si," Marelbis 
hungando cu su cadena a bisa, "bo 
no sa nunca delanta cu suerte 
tambe por toca na mi porta. Pero 
por lo pronto, mi lo keda labora cu 
tur amor cu mi programa di radio 
pa amusa un y tur di e oyentenan, 
cu ta sintoniza mi cu tur nan placer." 






TA PRESENTA 


"SABOR Y SEIMTIMENTO" 
Turdiamars 
8:00p.m. - 22:00 p.m. 
Musica Romantico 


Dulzura di musica Bailable 


Pa peticion musical 

y 

tambe diferente premio 
na bo alcance 

“Ta masha facil, amor... abo tin e deseo di drenta 
den mi show y ami tin e deseo pa drenta den di 
bo...” 



“Martha, ami cu e doño di e apartamento a yega 
na un acuerdo cu otro, pa e luna aki cu 
pagamento di e huur!” 


“Mi ta un mucha muher, cu nunca no por 
bisa no .. 



“Con bo kier meen, cu mi tin bo casa scondi???” 

Bo a realiza caba kico di nificaclon ta sperando riba nos durante cu e mundo ta bai yegando 
su final? Lo ta asina, cu cada ser humano, pa por haci compra na un supermercado poderoso, 
mester ta pertenece di un number diabolico 666. como un bon cristian bo no lo bai haya e 
number diabolico ey, cu lo aparece na bo curpa. Pero si bo ta bibando contra e palabranan 
santo di e Biblia y bo no a arepenti, e ora ey bo por conta cu bo lo haya e number di e bestia 
ey cual ta 666. Y e supermercado poderoso lo ta porta hancho habri pa bo como nan cliente. 


Cifranan manera di banconan, 
seguronan y number di indicacion 
ta hunga un parti grandi den bida di 
comunidad mundialmente. Na casi 
tur instancia cu bo acudi, casi sem- 
per ta ser puntra pa un cierto num- 
ber di code pa identifica bo mes. E 
desarollo di e computirisacion di e 
mundo computeriza ta algo logico. 
Esaki ta haci mas facil na unda bo 
mester acudi. Ademas e ta funciona 
cu nan lo mester di menos trahador. 


pa tene e salario mas abou cu ta 
posible. Bo a haci caso caba talvez, 
cu ya bo por uza un pincode pa bo 
por lanta e placa cu bo tin na banco 
deposita. E computernan 
automaticamente lo desconta for 
di loke bo ta pertenece. Solamente 
pasa bo identificacion pa medio di 
e lesador electronico, y e code y e 
accion financiero ta ser regla. Pero 
esaki ta asina si, cu bo mester tin 
bastante di valor nota na placa. 


Pero ta kico mas den futuro tambe 
por ser controla? E desarollo den 
mundo ta sigui continua. Pero ta 
kende por duna nos e garantia 
necesario, cu e technologia 
moderno aki no por ser mal uza? 
Tras di e modernacion aki, 
naturalmente tin hendenan tambe 
consistiendo di riqueza grandi den 
e trabou aki. Pero no tur ta hungando 
un parti malo cu nan funcion. Y ta 
akinan e zapato ta preta. Pa medio 


S^^uut tOf. 7 

T. zonido Tristafino" 

J.g. ‘Emanstraat 124 ñ. - ‘TeCp/i. 827726 - Ja^ 820144 

'Ben hinl 2000 

di Biblia nos ta na altura cu e 
modernisacion financielmente, lo 
bin cu un parti pa reina e economia, 
aunque cu no ta tur persona lo 
participa cu e sistema aki. 

Nos tin di haci akinan cu e siguiente 
desarollonan riba otro tereno. 
Internacionalmente: Pa lucha pa 
bin cu un solo pueblo y ademas 
kita tur e e frontemanan. 

* Lo bin cu un solo moneda 
internacionalmente; y lucha pa 
laga un solo moneda funciona 
mundialmente. 

* Pagamento y sistema di 
indentificacion; lo ser uza 
personalmente. 

* Y bo a realiza caba, cuanto di 
esakinan ya a haya nan 
comienzo? 

Lo tin masha poco hende talvez 
cu ta bon informa pa medio di 
nan Iglesia, cu si por sa kico tin 
scondi tras di e cortina aki. Poco- 
poco pero cu seguridad hopi di 
nos lo ser uza como un bala di 
ping-pong. Ademas Hesus no a 
avisa nos cu e deseo pa placa ta 
e simia di maldad? Ta bon 
riparable caba, cu mas y mas 
placa ta yenando e mannan di 
un grupito chiquito. Por ultimo 
tur e transaccion lo bai di un otro 
manera den direccion pa e cifra 
666 . 

Pero si mester ser menciona, cu no 
cada negoshi cu ta usando un com- 
puter lo tin algo di haci cu esaki. E 
computer sigur no ta un instmmento 
di e mundo diabolico. Pero tras di 
tur e modernacion aki ta sinta 
propietarionan, cu actualmente den 
un sistema fini, ta desarolla e 
computernan como un control 
monstruoso. 

E Biblia a avisa nos pa un periodo 
cu lo yega, cu ningun hende no por 
haci ningun compra y tampoco 
bende, si nan no ta pertenece di e 
cifra Satanico cu ta 666. E number 
monstruoso aki casi sigur lo bai 



F.M. 99.9 

aparece di tur manera den e mundo 
di computer. Y cuanto vez bo mes 
talvez no a yega di nota riba Internet, 
un palabra corto (WWW) cual den 
e idioma Hebreu tin e nificacion 
666. E letra W (WAV) den e idioma 
Hebreu ta e cifra 6. Casi sigur no ta 
existi un experto, cu por duna un 
declaracion correcto riba esaki. Pero 
si ta un hecho cu tur ser humano cu 
ta habitando e planeta aki lo 
encontra nan mes, cu nan ta corre e 
risico cu un dia nan lo ser registra. 
E registracion lo tuma lugar pa 
medionan di microchip cu lo ser 
fabrica. Pero ta pakico no por ser 
uza un sorto di tarheta di identidad 
cu ta existi di e number diabolico? 
Esey ta pasobra algo asina por ser 
perdi of ser falsifica. Mientras tanto 
casi tur Iglesia ya ta preparando nan 
hendenan, pa e asunto monstruoso 
aki. Si bo no tin mucho informacion 
tocante e number di e animal 
diabolico aki, anto informa tocante 
esaki na e Iglesia cu bo ta pertenece. 
Bo Iglesia por duna bo un 
informacion mucha mas mihor di 
loke a ser scirbi den e articulo aki. 

Y na momento cu e mundo ta den 
su ultimo dianan; y si bo no ta 
pertence di e number Satanico, bo 
no ta ser permiti pa cumpra algo na 
ningun lugar di venta poderoso y 
tampoco bo no por bende nada na 
ningun lugar cu ta pertenece di e 
animal monstruoso aki. Bo por 
imagina bo mes, kico esaki tin di 
nificacion si bo no ta pertenece di e 
number di Satanas 666, y na ningun 
lugar bo por cumpra algo pa 
alimenta bo mes. Tur lugar di venta 
pertenece na Satanas lo ta sera pa 
bo persona, como cu bo no ta 
pertenece di e number diabolico. 
Pero nos Dios cu ta esun Todo 
Poderoso, lo brinda bo su Santo 
Bendicion pa tur clase di yudanza 
na bo persona como un bon 
cristiano." 


Sintoniza 

"CHAPARITA ELVIRA LOPEZ" 


Dialuna pa Diavierna 
di 5:00 a.m. - 6:30 a.m. 

Sentimiento Mexicano 

pa 
Chaparita 
'TOP FM 95" 

E emisora mas cayente cu e solo 
TEL: 855555 


SANTA CRUZ LIQUOR CENTER 



RADIO CARl^iO BOOY FM STEREO 

BARANCA DIDIAMANTE 102.7 MHZ DIAMOND CHANNEL 74 
GENERALMANAGERSIRABOOY 

Sintoniza Radio Caruso Booy F.M. 
di Dialuna te cu Diasabra 3:15 p.m. 
pa e programa di duracion di 5 minuut 
"For di e palabra di Dios". 

Un splicacion di Bijbel den un forma facil y comprendibel. 
Tambe un invitacion ta ser haci na e pueblo completo pa 
sintoniza "Radio Caruso Booy 
di Dialuna pa Diasabra di 3.15 p.m. - 3.20 p.m. 

Nos ta transmiti riba e frequencia 102.7 MHZ F.M. Stereo, 
pa brinda bo e mihor den musica y tambe programmanan 
informativo. 

Nos tin e iniiior den ptysnaa pa bo propagandanan. 

Tel: 847752 - Fax: 843351 

enUe 

Vekf tf Susane 


Pecer Mahleris di 27 aña y Susane 
Mellory di 24 aña conoce ocro for di casi 
dos aña caba. Y no cabaca nada scraña 
cu a florece un romance encre nan dos. 
For di promer momenco cu nan a sera 
conoci cu ocro, cabaca parce iqual cu 
nan curazon a expresa nan amor 
compleco pa ocro. Pecer kende ca 
locamence enamora di Susane a conca 
su amigonan e siguience: Susane y 
ningun ocro muher mas." Pecer a bisa 
aserca cu'n cara brillando di felicidad. 
Pero cambe Susane cu un cara domina 
pa amor a confirma su scimacion pa 
Pecer na su conocirnan: "Enverdad, pero 
Pecer ca e homber ideal pa mi cu su 
cariño y amor. No, un homber manera 
Pecer, asina fiel, honesco y romancico, 
bo'n ca enconcra un asina den e mundo 
aki. Ademas Pecer ca perceneciendo di 
un crabou fancascico." 


Tabata tras di un merdia, na 
momento cu Peter y Susane a drenta 
enlace matrimonial cu otro. 
Despues di esey, nan a bai na un 
restaurant hunto cu nan famianan 
y nan invitadonan. Manera ta 
costumber tur esnan presente a 
celebra e fiesta aki na grandi y un 
cantidad di champagne a ser bebi 
riba felicidad di e bruid aki. Un 
banda musical consistiendo di 
cuatro persona, a percura pa e 
invitadonan por baila y goza nan 
mes. Algun ora despues cu e fiesta 
ta tumando lugar, ora cu na e 
momento ey, cu nan a haya falta di 


Susane. Den cuminzamento tur 
hende a hiba di pensamento, cu 
akinan ta tratando di un chanza. 
Algo asina ta un costumber normal 
na Westfalen, cu e bruid ta ser 
scondi pa un of otro persona. Y pa 
e bruid ser laga liber, e persona cu 
sconde e bruid ta exigi un suma di 
placa. E invitadonan no a perde 
tempo y a sali inmidiatamente pa 
busca Susane. "Tende," Peter a bisa 
cu'n voz halto, "nos lo bai busca 
Susane, den tur e cafenan cu ami y 
Susane tin costumber di bishita. Y 
kere mi, cu nos mester por encontra 
Susane!" 


Pero despues di dos ora di bastante 
buscamento no a ser haya ni e 
sombra di Susane. Na e momento 
ey Peter a bin riba un idea y a bisa: 
"Boso no preocupa mas, mi lo bai 
busca Susane den e cas nobo cu mi 
a cumpra pa nos dos. No por ta 
otro!" Mi tin sigurcu Susane mester 
ta eynan. Despues di e palabranan 
ey, Peter a dirigi su mes na cuatro 
di su mihor amigonan y a bisa: 
"Tende, boso cuatro lo bai cu mi pa 
trata na encontra Susane." 

Hunto cu Peter e cuatro amigonan 
a drenta e auto di Peter, y e la bai 
loke cu tin cu su auto na su 

direccion nobo. 


Tan pronto cu Peter y su cuatro 
amigonan a yega eynan, cu na 
careda nan a core subi e trapinan 
cu tabata bai pa e di cuatro piso, na 
unda su dormitorio ta situa. 
Yegando eynan Peter a saca e yabi 
di e camber for di su saco y a habri 
e porta di e camber. Peter na e 
momento ey no ta por a imagina su 
mes kico su wowonan ta captando. 
Peter a encontra Susane yen di 
bida, hunto cu un di e sirbidornan 
di su bruid riba cama cu otro. 

"Mi no por a imagina mi mes algo 
asina escandaloso," Peter a declara 
den corte. "Na momento cu mi a 
drai mi cara den direccion di mi 
amigonan, mi por a ripara cu nan 
tambe a keda completamente 
sorpresa, pa e escandalo cu mi a 
encontra mi mes. Mi amigonan na 
e momento ey, no por a keda sin 
laga un hari chiquito aparece riba 
nan cara. Kere mi Señor Huez, 
pero mi a keda totalmente den un 
verguenza pa e sabor amargo cu 
mi a encontra mi mes aden. Peter 
no a tene nada scondi pa e Huez 
loke ta trata di e detallanan: "Anto 
e mas tristo di henter e caso aki ta, 
cu ainda Susane ta tin su bistir di 
bruid na su curpa. Solamente bou 
di su bistir di bruid, e tabata 
completamente desnudo. 

Naturalmente cu e sirbidor di 
bruid, no kier a perde nada di e 
picante cu Susane ta pertenece na 
su curpa. Tabata parce cu e bistir 
di bruid di Susane, a pone e sirbidor 
di bruid mucho mas ainda den 
tentacion, pa e por a disfruta di e 
curpa di Susane. Anto pa mi realiza 
na e momento ey, cuanto mi a 
stima Susane cu tanto mi a tuma 
como un mucha muher fiel y 
decente. Kere mi señor huez, pero 
Gerhard e sirbidor di bruid na e 
momento ey tabata den un amor 
profundo cu otro. Y ora cu mi a 
drenta den e camber ainda mi por 
a tende e kehamento di nan dos. 




LOCK & KEY SERVICE 

Situá den Dakota Shopping Mall cu su servicio di duplicamento di 
jabi den record di tempo y habrimento di auto. 

Den stock pa bende nos tin gran cantidad di safes, knobsets, 
deadbolts, doorclosers, etc, etc. 

Nos tin e.o. e famoso electric lock, digital lock, cardlock tambe nos 
ta instala e famoso monitory intercom ^ 

Masterkeying y keying alike ta nos specialidad. ^ ' 


Tel.: 837448 







y 



Caribbean Store 

TEL.: 865544 

Pa e fiestanan Venidero: 
Cervez na caha di diferente marca 
Tur clase di liquores 
Refresco y diferente clase di snacks 


'^inl 2000 




i 


T 



TEL: 45086 
SAN NICOLAS 


TIN MAS 

BRUG PARIBA 
BIN CONOCÉ 



:l< 

Despues cu nan a ser descubri pa 
mi persona, Gerhard ainda a trata 
na roga mi pa despensa nan dos. 
Pero ta kico e desgraciado ey talvez 
ta keriendo, señor Huez! Cu talvez 
mi lo kier un señora segunda mano? 
No, e homber sushi ey por saca e 
pensamento ey for di su cabez. Di 
e loco ey si mi no ta ainda, y 
tampoco un homber sokete!" 

E huez pa un momento a keda keto 
y despues a bisa: "Y mi por tin e 
honor pa informa algo? Ta cual ta 
e ultimo tempo, cu bo ta tin relaccion 
sexual cu bo señora?" 


Peter a protesta fuertemente riba e 
pregunta ey. Pero despues Peter cu 
un voz abou a bisa e siguiente: 
"Esey nunca no a yega di tuma 
lugar entre ami y Susane. Y mi tin 
e motibo pa esey señor huez. 
Pasobra semper mi a hiba di 
pensamento, cu e mucha muher cu 
mester bira mi señora, lo mester ta 
un virgen na momento di nos 
casamento. Pero mi ta pensando 
señor huez, cu Susane mester ta tin 
un otro pensamento den su cabez. 
Mi ta kere, cu Susane mester kier a 
experencia kico tin e nificacion pa 
haci sex, pa e no laga mi desapunta 
despues cu nos drenta enlace mat- 
rimonial. Y ta pesey e lo a bai cama 
cu e sirbidor di bruid." 

Susane a ser declara culpable y e 
divorciamento por a tuma lugar. 
Susane mester a devolve tur e 
regalonan di bruid, na esnan cu a 
regala su persona eseynan. Un mat- 
rimonio di Peter y Susane cu a dura 
solamente ocho dia. Actualmente 
Susane ta bibando feliz cu Gerhard 
cu a sirbi bruid pa su persona. 


B@M BiNI 




THE DIAMOND CHANNEL 
Radio Caruso Booy 



Cu orguyo i honor 
ta presenta 
e cantante 
LA REINA 

DE LAS CANCIONES 
MEXICANA 

VIVIAN KOCK 

CU SU 

programa 

MUSICA MEXICANA 

Sintonize 
tur diabierna di 
1'or pa 3'or di atardi 

Tel.: 847752 

musEO D1 POTRet 


E comerciante Eduardo de Veer haciendo apertura di un di su estahlecr 
mento den (Blvd) comercial Center den compania di su famianan. 


Akinan ainda como Princesa Beatrix y Prins Claus haciendo 
un bishita na Aruba encontra pa nos autoridadnan. 


Tivoli Club competiendo pa Reina di Carnaval Aruba. 



















V. LEEUWENHOEKSTR. # 26 
TEL: B28852 - FAX: 838174 


INTERPRINT 

OFFSET - PRINTING 

■ MAGAZINES 

■ B O O K S 
■ BUSINESS 

■ C A R D S 

■ LETTERHEADS 

■ ENVELOPES 

■ CALENDARS 

■ BROCHURES 

■ FORMS 



Tur Diadomingo 
5or pm - 8or pm 
Vuelo - 999 
"Oldies 99.9" 

(3 ora biahando bek den tempo) 
Piloto: JOE HERNANDEZ 
Co-piloto: Tico B. - Jimmy - Jan 

GALACTICA FM STEREO 

E sonido Cosmico 
Tel: 830999 




























TIP TOP AGENCIES 

GENERAL COMMISSION AGENT TEL. 822269 







ROB’S TIRE 
8 

SERVICE CENTER N.V. 

SABANA GRANDI2 - SANTA CRUZ - ARUBA 


NEW & USED TIRES * AUTO PARTS 
TIRE REPAIR * WHEEL ALIGNMENT * 
FUELINJECTION * BRAKES REPAIR * 
SUSPENTION * C.V. JOINT * 
BALANCING * LIGHT ADJUSTMENT ^ 
DISC & DRUM REPAIR * 
STEAMING * LUBRICATION 





OUR PRICE 




TEL.: (297) 856688 
TEL.; (297) 850474 
-AX: 858361 



































